Author: Marián Minarovič

Únia miest  Slovenska, Prepoštská 4,  811 01  Bratislava, 	tel.: 02 / 54435914, fax: 02 / 54435914

ÚMS 1005/05
Bratislava, 7. 5. 2005

TLAČOVÁ  SPRÁVA

                     Slávnostné vyhlásenie súťaže 
     ZlatýErb.sk 2005

Pri príležitosti konania medzinárodného seminára Region Build – Obraz regiónu, ktorý pripravila Únia miest Slovenska v spolupráci s Academiou Istropolitana a ďalšími partnermi zo Slovenska, krajín V4 a Rakúska vďaka podpore Medzinárodného Višegrádskeho fondu sa dňa 28.4.2005 uskutočnilo stretnutie predstaviteľov a zástupcov krajín V4 so zameraním na informačné technológie. 

Stretnutie zorganizoval pán Miroslav Kukučka, splnomocnenec vlády Slovenskej republiky pre informatizáciu spoločnosti. Hlavnou témou rokovania bola identifikácia možnosti vzájomnej spolupráce a účasti podporných programoch Európskej Únie. 

Na záver stretnutia sa uskutočnil slávnostný akt – pán splnomocnenec Miroslav Kukučka oficiálne vyhlásil 2. ročník súťaže o najlepšie webovské stránky územných samospráv „ZlatýErb.sk 2005“

Súťaž podporili a záštitu prevzali : predseda vlády Slovenskej republiky  Mikuláš Dzurinda, predseda Národnej rady Slovenskej republiky Pavol Hrušovský a minister dopravy, pôšt a telekomunikácií Pavol Prokopovič. 

Do súťaže sa možno prihlásiť od 1. mája 2005 do 30. septembra 2005 do 12.00 hod. 

Slávnostné vyhlásenie výsledkov súťaže sa uskutoční v Bratislave na Galavečeri ITAPA 2005 v novembri tohto roku. 

V prílohe sú propozície súťaže ZlatýErb.sk 2005, list predsedu vlády Slovenskej republiky Mikuláša Dzurindu a fotografia zo slávnostného vyhlásenia súťaže. 

Za správnosť zodpovedá : Marián Minarovič, generálny sekretár Únie miest Slovenska